Gratia divin

Gratia es le doctrina religiosa que Deo sive altre realitate divin habe favor per le creatures.

In le theologia christian gratia es le favor monstrate per le Creator soveran a peccatores human, le misericordia de Deo pro illes que non lo meritarea. Le gratia de Deo se manifestava in maniera supreme pro le humanos in le Persona e obra de Jesus Christo (2 Cor. 8:9; Phil. 2:6ss). Le peccatores, habente transgredite le lege de Deo, non pote expectar se nihil de Deo, sin non un condemnation. Ille, tamen, decideva de mover se, nonobstante isto, in lor favor, offerente les le reconciliation, communion, e salvation. Le punition que illes meritava esseva sumite, in lor placia, de Jesus Christo ipse, le qual, sur le cruce, expiava lor peccatos. Deo es le Deo del gratia e le christianismo un religion de gratia.

In alicun forme de hinduismo gratia (ahaituki kripa) es favor sine ration.

In buddhismo japonese gratia (tariki) es le potentia external per le liberation existential.

 Typos de gratia in le theologia christian 

 Gratia actual 
Theoria catholic roman de un gratia temporari impartite a alicuno pro un scopo specific e limitate. P. ex. Alicun bon obra o necessitate particular. Per ex. "Deo me ha concedite le gratia de...".

 Gratia baptismal 
Hypothese catholic roman que le gratia conferite in le baptismo permitte a un persona de viver justemente. Simile a Innocentia baptismal.

 Gratia commun 
Theoria calvinista que le il ha una gratia non salvific applicate generalmente al humanitate per le cura providential del Senior. Illo frena le mal e confere benedictiones physic in le mesme maniera al electos e al reprobatos, con le objectivo de preservar le mundo pro le obra redemptive de Deo. A non confunder con le Gratia commun sufficiente. 
Contrasta con: Gratia salvific, Gratia redemptive, Gratia commun sufficiente. Lo mesme que: Gratia preservante.

 Gratia commun sufficiente 
Doctrina presente particularmente in le arminianismo wesleyan, que Deo provide gratia efficace a totes sufficiente pro lor salvation. A non confunder con Gratia commun. Contrasta con: Gratia commun, Gratia salvante, Gratia redemptive, Gratia efficace. Simile a Arminianismo.

 Gratia immeritate 
Le favor de Deo que non se basa sur meritos human. De facto illo esserea un contradiction, proque si il es gratia, illo es immeritate, proque si on lo merita illo non esserea plus gratia...

 Gratia libere 
(A. "Free grace"). Position theologic que assere que le salvation es solmente per gratia e que illes qui non manifesta bon obras es salvate mesmo si illes se comporta como le reprobos. 
Contrasta con: Salvation per le Senioria. Compara con: Antinomista.

 Gratia redemptive 
Le mesmo que Gratia salvific, Gratia efficace, Gratia preveniente, Gratia irresistibile. 
Contrasta con: Gratia commun.

 Gratia salvific 
(A. "Saving grace"). Le gratia que de facto comporta le salvation del persona que lo recipe. Fide authentic in le obra redemptive de Christo. 
Le mesmo que: Gratia redemptive, Gratia efficace, Gratia preveniente, Gratia irresistibile. Contrasta con: Gratia commun, Fide dicite, Fide morte, Fide temporari, Fide in miraculos, Fide historic, Fide implicite, Fide cec.

 Gratia universal 
Theoria amyraldian que le application del gratia salvific es particular, ma su provision es universal. 

Categoria:Theologia christian
Categoria:Doctrina christian